Anerni-a di tusna i yeǧǧan imdanen ad ddun deg weḥric n latiknuluji d unekcem di tmettiyin tiyaḍ. Seg waya ad naf aṭas n yinzan d lemɛun i yɣaben ur aɣ-d-iwiḍen ara, acku tasekla d tin yebnan ɣef timawit. Ma yella neḥṣa ayen i d-yeqqimen n yinzan d lemɛun di tmetti taqbaylit, d tajmilt i yimezwura iɣ-d-yeṣṣawḍen agerruj-agi n tsekla. Maca, am waken i d-yenna J.Chevier :  Mi ara yemmet umɣar amzun d tamkerḍit i yṛuḥun neɣ i yerɣan .1